钦定古今图书集成/明伦汇编/氏族典/第109卷 > 《唐书》 > 《宰相世系表》
## 钦定古今图书集成/明伦汇编/氏族典/第109卷 > 《唐书》 > 《宰相世系表》

崔氏出自姜姓。齐丁公伋嫡子季子让国叔乙，食釆
于崔，遂为崔氏，济南东朝阳县西北，有“崔氏城”是也。
季子生穆伯，穆伯生沃，沃生野。八世孙夭，生杼，为齐
正卿。生子成、子明、子彊，皆为庆封所杀，子明奔鲁，生
良。十五世孙意如，为秦大夫，封东莱侯。二子：业、仲牟。
业字伯基，汉东莱侯，居清河东武城，生太常信侯昱，
昱生襄国太守、穆侯绍，绍生光禄勋嗣侯雅，雅生扬
州刺史忠，忠生散骑常侍泰。泰字世荣，始居歙县。二
子：恪、景。恪，丞相司直，生郡功曹殷。七子：双、邯、㝢、金、虎、
蕃、固。双为东祖，邯为西祖，㝢为南祖，亦号中祖。㝢四
世孙林，字德儒，魏司空、安阳孝侯。曾孙悦，前赵司徒
左长史、关内侯。三子：浑、潜、湛。湛生𫖮，后魏东平府谘
议参军。生蔚，自宋奔后魏，居荥阳，号“郑州崔氏。”
许州鄢陵房。蔚少子彧，居鄢陵。

南祖崔氏。泰少子景，字子成，淮阳太守。生挺，字子建；
挺生破卤将军权；权生谏议大夫济，字元先，亦称“南
祖。济生湫，字道初；湫生安定侯融，字子长；融生中书
令温，字道和；温生魏常山太守就，字伯元；就生上谷
太守公安；公安生晋大司徒、关内侯岳，字元嵩；岳生
后赵尚书右仆射牧，字伯兰；牧生后赵征东大将军”
荫，字道崇，荫生聊城令怡，字少业，怡生宋乐陵太守
旷，随慕容德度河，居齐郡乌水，号“乌水房。”生清河太
守。二子：灵延、灵茂。灵茂，宋库部郎中，居全节生稚宝稚宝，后魏祠部郎中。生逵，字景通，北齐三公郎中。生
周司徒长史德仁，德仁生君实。

伯基八世孙密。密二子：霸、琰。霸曾孙遵。

琰字季珪，魏尚书。生谅，字士文。生遇，遇生瑜，瑜生逞，
字叔祖。逞生袆，袆四世孙溉。

清河大房逞少子𬤇，宋青、冀二州刺史。生灵和，宋员
外散骑常侍。生后魏赠清河太守宗伯。生休寅，休号
“大房。”

“清河小房”：寅字敬礼，后魏太子舍人、乐安郡守。生长
谦，给事中、青州刺史。生子令、公华。

清河青州房琰生钦，钦生京，京孙琼，《慕容垂车骑》属，
生辑，宋泰山太守，徙居青州，号“青州房。”《辑》生修之、目
连。

博陵安平崔氏仲牟生融；融生石；石生廓，字少通。生
寂；寂生钦；钦生朝，汉侍御史。生舒，汉四郡太守。二子：
发、篆，篆郡文学。生毅；毅生骃，字亭伯。长岑。长二子：盘、
寔；盘生烈，后汉太尉、城门校尉。生均，字州平，西河太
守。十世孙昂。

大房崔氏，骃少子。寔字子真，后汉尚书。生皓，皓生质，
质生赞，赞生洪，字良夫，晋大司农。生廓，廓生遄；遄生
懿，字世茂。五子：连、琨、格、邈、殊。又三子：怡、豹。偘为一房，
号“六房。”连字景遇，钜鹿令，号大房，生郡功曹绰。二子：
标、鉴。标字洛祖，行博陵太守，生后魏镇南长史广字
仲庆，生元猷，元猷生当。

鉴字神具，后魏东徐州刺史、安平康侯。三子：含、秉德、
习。秉德，骠骑大将军，谥曰“靖穆。”子忻、君哲、仲哲，
第二房崔氏。琨字景龙，饶阳令，行本郡太守。二子：经、
郁。经生辩，字神通，后魏武邑太守、饶阳侯，谥曰恭。二
子：逸、楷。

郁，后魏濮阳太守。生挺。

第三房崔氏：格二子：蕃、颍。蕃生天护。颍八世孙不疑，
左补阙。

崔氏定著十房：一曰郑州，二曰鄢陵，三曰南祖，四曰清河大房，五曰清河小房，六曰《清河青州》房，七曰《博陵安平》房，八曰博陵大房，九曰博陵第二房，十曰《博陵》第三房。宰相二十三人。

郑州崔氏有元综，鄢陵有知温；南祖有昭纬、慎由、引察、《神基》；清河大房有龟从，小房有彦昭、《群郸》；青州房有圆安平房有仁师、《湜》；博陵大房有元𬀩、损、铉、元式；第二房有珙、远、祐甫、《植》，第三房有日用。